
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Bardejov 16Pu/1/2025 8225200064 10. 01. 2025 JUDr. Slavomír Ivanecký ECLI:SK:OSBJ:2025:8225200064.2
Uznesenie Okresný súd Bardejov sudcom JUDr. Slavomírom Ivaneckým vo veci vyslovenia prípustnosti prevzatia do ústavu zdravotníckej starostlivosti A. B., nar. XX.X.XXXX, bytom C. XX, XXX XX B., takto rozhodol: Zastavuje
konanie. odôvodnenie:
1. Uznesením tunajšieho súdu č.k. 16Pu 1/2025 - 3 zo dňa 8.1.2025 bolo začaté konanie o vyslovenie prípustnosti prevzatia A. B., nar. XX.X.XXXX do ústavu zdravotníckej starostlivosti, pretože bola hospitalizovaná dňa 7.1.2025 od 17:50 hod. bez súhlasu so svojou hospitalizáciou. Na výsluchu dňa 10.1.2025 pacientka dodatočne udelila súhlas s hospitalizáciou. 2 . Podľa § 161 ods. 1 a 2 zákona č. 160/2015 Z.z. Civilného sporového poriadku, ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). Ak ide o nedostatok procesnej podmienky, ktorý nemožno odstrániť, súd konanie zastaví. 3. Podľa § 253 ods. 1 C.s.p. Zdravotnícke zariadenie, v ktorom je osoba umiestnená z dôvodov uvedených v osobitnom predpise (ďalej len „umiestnený“), je povinné oznámiť súdu do 24 hodín prevzatie umiestneného bez jeho informovaného súhlasu. Oznamovaciu povinnosť má zdravotnícke zariadenie aj vtedy, ak umiestnený svoj informovaný súhlas odvolá, a to do 24 hodín od odvolania informovaného súhlasu. 4. Podľa § 254 ods. 2 C.s.p. súd začne konanie bez návrhu na základe oznámenia zdravotníckeho zariadenia podľa § 253, ak sa konanie nezačalo už skôr na návrh. 5. Súd je toho právneho názoru, že v prípade, ak je dodatočne udelený súhlas s hospitalizáciou v zdravotníckom zariadení u osoby, ktorá nemá obmedzenú spôsobilosť k právnym úkonom a to v zákonnej lehote 5 dní od oznámenia zdravotníckeho zariadenia, že takáto osoba bola prevzatá bez informovaného súhlasu, resp. že tento súhlas bol dodatočne odvolaný, takýto ďalší súhlas s hospitalizáciu do rozhodnutia súdu o vyslovení prípustnosti prevzatia, má právne účinky udelenia súhlasu od počiatku( t.j. od okamihu prevzatia) a v takomto prípade nie je potrebné v konaní pokračovať a musí byť zastavené, pretože odpadol dôvod na rozhodnutie vo veci - nedostatok informovaného súhlasu pacientky. Preto súd toto konanie, ktoré začal aj bez návrhu ( pretože na začatie konania boli splnené podmienky) zastavil, keďže A. B. dodatočne dňa 10.1.2025 udelila súhlas s hospitalizáciou v Nemocnici s poliklinikou Sv. D. v B.. Poučenie:
Proti tomuto uzneseniu možno podať odvolanie do 15 dní od jeho doručenia prostredníctvom tunajšieho súdu na Krajský súd v Prešove.

